open-index/open-wikipedia-markdown huggingface dataset:
Jarlshof

**Jarlshof** er et stedsnavn på øya Mainland i øygruppa Shetland. Jarlshof ligger sør på Mainland, nær tettstedene Sumburgh og Grutness.

De aller første folkene som nådde Shetland landet sannsynligvis ikke langt fra Jarlshof for 5.000 til 6000 år siden. Det sørlige fastlandet viste seg å være en populær del av Shetland å bo i - mange forhistoriske bosetninger finnes i nærområdet på grunn av den større mengden dyrkbar jord. Jarlshof selv ble et attraktivt sted å bosette seg på grunn av de nærliggende ferskvannskildene og byggematerialene som er lett tilgjengelige på stranden.

I bronsealderen inkluderte bygninger i Jarlshof hus og en smie. Disse bygningene var delvis underjordiske, en teknikk som ga både strukturell stabilitet og isolasjon.

I jernalderen ble det bygget forsvarsbroer og rundhus. Selv om mye av strukturen har gått tapt på grunn av erosjon, var brokstårnet opprinnelig 13 meter høyt - med utsikt over de omkringliggende havene. 

Fra det 9. til det 14. århundre var stedet viking området - med rektangulære bygninger som dekker det meste av stedet. Det var syv norrøne hus, et langhus, flere uthus for husdyr og en liten firkantet bygning med en stor ildsted - en badstue der vann ble kastet på varme steiner for å skape damp. Mange norrøne gjenstander ble avdekket, noe som ga ledetråder til livet på Jarlshof, inkludert fiskesøkker for dypvannsfiske og 150 vevstoler for å lage ull.

Det nyeste og mest synlige blant bygningene i Jarlshof er et middelalderske våningshus som ble omgjort til et festningshus av Robert Stewart, jarl av Orkney, og modernisert tidlig på 1600-tallet av sønnen Patrick Stewart, som omdøpte det til " Old House of Sumburgh ”. På slutten av 1600-tallet ble den forlatt.

Navnet ‘Jarlshof’ (som betyr jarlens hus) ble gitt til stedet av Sir Walter Scott, i romanen The Pirate. Riktig navn for stedet er Sumburgh, avledet av den gamle norrøne borgen. Da Sir Walter Scott besøkte stedet, var huset i ruiner, og det var nesten fullstendig dekket av sanddyner.

I 1897 skyllet en storm bort en del av kysten og avslørte disse gamle bygningene. Alvorlig arkeologisk utgravning startet først i 1925. Utgravningene fant et fantastisk utvalg av gjenstander, hvorav noen finnes i Shetland Museum. Jarlshof har nå et lite besøkssenter som er vel verdt å se!

## Eksterne lenker
*  Historic Scotlands side om Jarlshof
*  Shetland museums side om Jarlshof
*  Jarlshofbilder
Fylkesvei 452 (Akershus)

**Fylkesvei 452 i Akershus** gikk mellom Skibakk og kommunegrensen ved Ile i Ullensaker, med arm til Kløfta stasjon. Veiens lengde var 3,4&nbsp;km.

2019 ble veien del av fylkesvei 1488 og fylkesvei 1452.

## Kommuner og knutepunkter

* Ihle bru (over E6, 181 m) 

## Referanser


## Eksterne lenker
* Vegvesenets vegkart
Hadeland Fotball

**Hadeland Fotball** (stiftet 2002) er en fotballklubb fra Lunner i Akershus.

De spiller sine hjemmekamper på Myra stadion (kapasitet ca. 90 sitteplasser)

Klubben spilte i 5. divisjon i 2010, men stiller ikke lag i 2011.

## Eksterne lenker
* Klubbens hjemmeside
Fånefjelltunnelen

**Fånefjelltunnelen** er en 611 meter lang veitunnel på riksvei 9 i Bygland kommune i Agder fylke. Den går gjennom Fånefjellet sør for Lauvdal.

## Se også
*Veitunneler i Norge
*Undersjøiske veitunneler i Norge

## Eksterne lenker
* Bilde av den gamle veien tunnelen erstattet
Kokekaffe

**Kokekaffe** er en måte å fremstille kaffe på. Fremstillingen går ut på å koke opp vann, enten allerede tilsatt kaffe eller kaffegrut, eller kaffen tilsettes når vannet koker. Kjelen holdes varm til kaffen er ferdig uttrukket, og synker til bunns. 
For ekstra klaring var det ikke uvanlig å bruke *klareskinn*, som gjerne var den seige hinnen i kokt egg. Også enkelte hinner fra fisk var brukt. 

Siden kaffen var relativt dyr, brukte en gjerne å koke på grut og bare sette til en liten dose med ny kaffe. Kaffegruten inneholder en del garvesyre, som frigjøres. Kokekaffe er mere grovmalt enn filterkaffe.

I Norge er dette en utbredt tilberedningsmåte og den var stort sett enerådende inntil kaffetrakterne kom på markedet. Bålkaffen fra kaffekjele eller turkaffen fra termos er også velkjent for mange. At kaffe er populært kan skyldes at den stort sett har bare positive effekter, vel å merke når den blir brukt med måte. Kaffe gir økt velvære og bedrer konsentrasjonsevnen. Å ta en kopp kaffe virker dessuten oppkvikkende, gir økt energi og økt grad av våkenhet. Det er først når man har et langvarig høyt inntak, at problemer kan oppstå. Vanlig kaffedrikking, derimot, er stort sett helt uproblematisk.

## Kokekaffe og helse
Kokekaffe inneholder noe mer koffein enn filterkaffe og pulverkaffe. Men det er også av betydning hvor sterk kaffe man lager. Drikker man svært mye kaffe – og kaffen i tillegg er sterk, kan man utvikle koffeinisme.

Filterkaffe sies å være helsemessig «sunnere» enn kokekaffe på grunn av fettfiltreringen i kaffefilteret. Det er vist i flere studier at kolesterolet øker hos dem som drikker mange kopper kokekaffe per dag. Også med filterkaffe er det påvist en viss kolesteroløkning ved høyt forbruk, men i mindre grad enn ved kokekaffe.

Kaffe kan føre til avhengighet og abstinens eller til andre typer helseproblemer. Men det gjelder først og fremst ved overdreven bruk eller ved en plutselig endring av kaffeinntaket. De vanligste symptomene er da gjerne hodepine, tretthet, irritasjon, nedsatt energi og sykdomssymptomer.

## Kokekaffe i Tyrkia
En gammel bryggemetode for kaffe, som fremdeles blir brukt mange steder i Midtøsten, Afrika, Tyrkia og Hellas. Vann puttes sammen med veldig fint malt kaffe i en kjele med liten åpning kalt ibrik (Arabisk), cezve (Tyrkisk), dzezva (Serbo-kroatisk) som fortsatt er mye brukt på Balkan. Kaffen tas av varmen like før den når kokepunktet. Noen ganger lages kaffen sammen med sukker, noe som gir den en søtsmak, eller kardemomme. Resultatet gir en liten kopp med veldig sterk kaffe, med skum på toppen og et lag med kaffepulver på bunnen.
Huset Holland

**Huset Holland** er navnet på dynastiet som styrte grevskapene Holland og Zeeland. Huset har sine røtter i lokale hersker- og lenmannsfamilier i området som etterhvert ble grevskapet Holland. Huset Holland døde ut da Jan I av Holland døde i 1299. 

Fra dette huset kom en konge av romerne,  Vilhelm II. Ifølge muntlige kilder var det enkelte sidegrener av dette dynastiet som hadde sine røtter i barn født utenfor ekteskap, og som dermed ikke hørte til familiens hovedgren. Enkelte eksempler på familier som nevnes i denne sammenhengen er *Van Egmond* og Van Wassenaar. En slik (muntlig) tilknytning til en adelsfamilie kan også ha vært en måte å oppnå en høyere rang på. På den tiden ble det å ha barn født utenfor ekteskap sett som mindre alvorlig enn senere. Disse sidegrenene hadde ingen rettigheter med hensyn til arv av grevskapet, men de kunne brukes for å sikre familien for eksempel gjennom giftermål. 

Huset Holland ble etterfulgt av grevene av Hainaut av huset Avesnes.
Sørlandsporten

**Sørlandsporten** er en 115 meter lang veitunnel på E18 og fylkesvei 416 i Risør kommune i Agder fylke. Navnet *Sørlandsporten* er funnet på for å markere stedet Vinterkjær som et holdepunkt langs hovedveien gjennom Søndeled. Like syd for tunnelen er det avkjøring til byen Risør.

Før åpningen av tunnelen som benyttes i dag, var det en særlig smal fjellskjæring langs den tidligere veitraseen som også ble kalt «Sørlandsporten». Åpningen av den nye Sørlandsporten ble bemerket fordi veisjef i daværende Aust-Agder fylke, Johs. B. Irgens, «for første gang i norsk veibyggingshistorie tok sine kontorfolk med i en buss og lot den eldste ansatte ved bedriften foreta åpningen».

## Se også
* Bruråstunnelen
* Veitunneler i Norge

## Referanser
Svein Inge Valvik

**Svein Inge Valvik** (født 20. september 1956 i Bærum) er en norsk tidligere diskoskaster som representerte klubbene Vidar, Stabæk IF, IF Kamp-Vestheim, Tjalve og Urædd. 

Hans personlige rekord er fra 1982 pålydende 68,00 m. Han er med det tidenes nest beste  diskoskaster i Norge, kun slått av Knut Hjeltnes. Valvik ble norgesmester i diskos 9 ganger i perioden 1977 til 1996, og har vunnet 23 NM-medaljer i diskos på 29 år.

## Bakgrunn
Valvik er født og oppvokst i Bærum. Han gikk på Stabekk videregående skole fra 1972 til 1975. Fra 1976 til 1982 studerte han ved University of Texas at El Paso før han studerte ved Lunds universitet fra 1984 til 1986. Han har siden arbeidet som lektor ved Porsgrunn videregående skole i Telemark hvor han underviser innen økonomiske fag og idrettsfag. 

Han var gift med den tidligere syklisten Monica Valen. De har en datter sammen. Han er siden gift på nytt, og har fått to døtre til.

## Medaljer i norske mesterskap

## Referanser




## Eksterne lenker
*
Jan I av Holland

**Jan I** (født 1284 i Haarlem, død 10. november 1299) etterfulgte sin far, Floris V som greve av Holland da han var tolv år gammel. 

Med en gang Jan ble født, ble han forlovet med Elizabeth, kong  Edvard I av Englands datter. Jan var Edvards fostersønn, og etter at hans far Floris V i 1296 ble drept av Gijsbrecht IV av Amstel, Gerard av Velsen og Herman av Woerden etter å ha byttet fra engelsk til fransk side, nølte kong Edvard med å sende ham tilbake til Holland. Det ble forøvrig sagt at blant drivkreftene bak drapet var Jans fosterfar, Edvard I av England. Edvard sendte bud på engelskvennlige adelsmenn, blant disse var Jan van Renesse og Wolfert van Borsele. Disse er da også blant rådgiverne kongen knytter til den unge greven av Holland.

Bryllupet mellom Jan og Elizabeth stod 7. januar 1297, og etter dette får den trettenårige greven lov til å reise tilbake til Holland, men han må love å følge rådene som rådgiverne kongen har anvist gir ham. I begynnelsen er den unge greven under Jan van Renesses innflytelse, og 30. april 1297 overdrar han det daglige ansvaret for grevskapet til Wolfert van Borsele. Meningen var at van Borsele skulle ta seg av Holland i tolv år, inntil Jan I var 25 år gammel, men etter en konflikt med Dordrechts bystyre blir han drept 1. august 1299. Deretter oppnevner de hollandske byene grev Jean d'Avesnes av Hainaut til regent, og 27. oktober 1299 overdrar Jan&nbsp;I styret for en femårs-periode over til ham. To uker senere dør den femtenårige Jan, den siste greven i huset Holland.

Siden Jan ikke har noen barn, arver hans fars nevø grevskapet. Denne nevøen var sønn av Jean d'Avesnes og Aleid av Holland (Jan&nbsp;Is grandtante). Han tar navnet Jan II av Holland og blir ved siden av greve av Hainaut også greve av Holland. Dette er begynnelsen på en personalunion mellom grevskapene Holland og Hainaut, som skulle komme til å vare til etter huset Bayerns regjeringstid.

## Referanser
Stelios Giannakopoulos

**Stelios Giannakopoulos** (gresk: Στέλιος Γιαννακόπουλος; født 12. juni 1974 i Athen, Hellas), ofte bare *«Stelios»*, er en gresk fotballspiller som spiller for Bolton Wanderers i Premier League. Han kom fra Olympiakos i 2003. Han hadde spilt i Olympiakos siden 1996. Før dette hadde Stelios spilt i Paniliakos (1993–1996) og Ethnikos Asteras (1992–1993). Stelios begynte karrieren i England, men i hans første kamp i Bolton tapte laget 0-4 for Manchester United. Stelios spilte for  i fotball-EM 2004, og der vant de mesterskapet.

Han har spilt over 60 landskamper for  siden 1997.

## Referanser


## Eksterne lenker
*
Protestantisk etikk

Den **protestantiske etikk** er et uttrykk formulert av den tyske sosiologen Max Weber. Han skrev dette i verket «Den protestantiske etikk og kapitalismens ånd» som en forklaring på hvorfor Vest-Europa hadde hatt en så enorm vekst økonomisk i forhold til resten av Europa og også resten av verden. Han mente å kunne forklare dette med «den protestantiske etikk» i protestantismen og dens grener, blant dem snakker han mye om kalvinisme.

Kalvinistene levde i troen om at kun noen ytterst få kunne oppnå frelse og i stedet for å dukke under av denne tragiske spådommen utviklet de seg til å bli meget flittige arbeidere og dyrket alt godt og var gode mot hverandre. Å bare gjøre godt, ikke sløse og være en god arbeider, var deres måte å vise hverandre at man hadde oppnådd frelse på.

At de var flittige gjorde ingenting annerledes, hvis de var plukket ut til å motta frelse, var dette predestinert.
Han mente forøvrig at alle protestanter felles hadde denne etikken som gjorde dem til flittige arbeidere og at dette trigget den industrielle revolusjon og den enorme økonomiske veksten Vest-Europa opplevde i tiden før og etter boken ble publisert.

## Eksterne lenker
* ''The Protestant Ethic Thesis'' av Donald Frey, Wake Forest University
Fylkesvei 454 (Akershus)

**Fylkesvei 454 i Akershus** gikk mellom Dal og Nygard i Ullensaker.

Høsten 2015 ble 5,7&nbsp;km med ny gang- og sykkelvei mellom Kløfta og Jessheim ferdigstillt. Gang- og sykkelveien er 3,5 meter bred og går langs vestsiden av fylkesvei 454. Gangveien ble offisielt åpnet av ordfører Harald Espelund den 20.10.2015

2019 ble veien erstattet av fylkesvei 1553, og av delstrekninger av fylkesvei 1496 og fylkesvei 1551.

## Kommuner og knutepunkter

* Kristenstudalen bru (over E6, 60 m)

* Langeland bru (over E6, 93 m)

* Langeland bru II (over Gardermobanen, 112 m)

## Referanser


## Eksterne lenker
* Vegvesenets vegkart
Eurovision (nettverk)

**Eurovision**, på norsk også **Eurovisjonen**, er et nettverk for utveksling av fjernsynsprogrammer i regi av Den europeiske kringkastingsunion (EBU). Nettverket ble etablert i 1954 i Genève i Sveits for å bistå med utveksling av tv-programmer og tv-bilder i tilknytning til nyhetshendelser.

Eurovision har 73 medlemsorganisasjoner i 56 land i Europa, Nord-Afrika og Midtøsten. I tillegg kommer 33 partnermedlemmer i ytterligere 21 land.

Fjernsynssendinger via Eurovision kan gjenkjennes ved logoen som presenteres samtidig med starten av Marc-Antoine Charpentiers *[[Te Deum]]*. Den første sendingen gikk 6. juni 1954 og var en tv-overføring fra Narcissus-festivalen i Montreux.

Eurovisions kanskje mest kjente sending er den årlige Eurovision Song Contest, som har vært sendt siden 1956. Utover denne kommer andre samsendinger som Eurovision Young Musicians, pavens velsignelse *[[Urbi et Orbi]]* og Nyttårskonserten fra Wien samt nyhetsbilder fra ulike sportsarrangementer.

## Referanser


## Eksterne lenker
*
Barnemat

**Barnemat** er som regel definisjonen på mat man gir barn som er fra 4-6 mnd frem til de er 1-1/2 år. 

## Industrilaget barnemat
Barnemat i Norge kan man kjøpe i butikken av Nestlè, Småfolk og hipp (økologisk). Maten er variert og selges i glass, fra 4 mnd og opp til 1 1/2 år, spesielt tilpasset alderstrinn. Maten lages på ernæringsmessige retningslinjer gitt fra staten og EU. Barnemat skal ikke inneholde konserveringsmidler, mens salt er greit i små mengder.

Barnemat i Norge som selges i butikken finnes i grøt, middag og desserter, samt noe drikke. Prisene på barnematen varierer fra de ulike butikkene, men en middag koster som oftest rundt 13 kr, en grøtpakke 15 kr og dessertglass rundt 10 kr. Drikken koster også rundt 10 kr.

## Hva maten bør og ikke bør inneholde
Som hovedregel skal barn under 1 år ikke ha ren uprossesert fisk, egg (begge disse er på grunn av at det kan trigge allergi), de skal heller ikke ha ren kumelk fordi det er for sterkt for tarmene deres. De skal heller ikke ha for grove varer fordi tarmen ikke er sterk nok enda. De skal heller ikke ha rødbeter fordi dette kan reagere i kroppen og produsere nitritt i større mengder. Utenom dette kan barn spise det meste, men man må selvfølgelig ta hensyn til kvaliteten og sammensetningen.

## Eksterne lenker
* Forskrift om bearbeidet kornbasert barnemat og annen barnemat til spedbarn og småbarn
* Side om tilberedning av barnemat
Chuck Schuldiner

**«Evil Chuck» Schuldiner** (født **Charles Michael Schuldiner** 13. mai 1967 i New York, død 13. desember 2001) var en amerikansk musiker best kjent som skaperen av death metal-bandet Death og en stor inspirasjon for sjangeren. Han var det eneste faste medlemmet av Death i perioden bandet eksisterte (1983&ndash;1999).

I mai 1999 begynte han å føle en stikkende smerte i nakken og oppsøkte lege, som 13. mai konstaterte at han hadde hjernesvulst. To år senere (13. desember 2001) døde Chuck Schuldiner av sykdommen.

## Diskografi
### Studioalbum med [[Death]]
* *[[Scream Bloody Gore]]* (1987)
* *[[Leprosy]]* (1988)
* *[[Spiritual Healing]]* (1990)
* *Human* (1991)
* *[[Individual Thought Patterns]]* (1993)
* *[[Symbolic (album)|Symbolic]]* (1995)
* *[[The Sound of Perseverance]]* (1998)

### Studioalbum med [[Control Denied]]

### Studioalbum med [[Voodoocult]]

## Referanser


## Eksterne lenker
* 
* 
*
Liste over byer i Tanzania

Dette er en **liste over byer i Tanzania**.

Det uten sammenligning største byområde i Tanzania er Dar-es-Salaam. Området har 3&nbsp;729&nbsp;984 innbyggere (1. januar 2005). Dermed bor omkring ti prosent av landets befolkning i hovedstadsregionen.

I tabellen er byer med mer enn 50&nbsp;000 innbyggere tatt med. Antallet ved folketellingene 28. august 1988 og 1. august 2002 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
    

## Eksterne lenker
* Tanzania National Website
*   (engelsk, tysk, fransk og spansk)
* Befolkningstall fra http://www.citypopulation.de/Tanzania.html (engelsk og tysk)
Iver Mysterud

**Iver Mysterud** (født 1966) er en norsk zoolog som har vært opptatt av å studere mennesket i et evolusjonært perspektiv. Han har utgitt flere bøker innenfor sitt fagområde.

Mysterud er utdannet biolog med hovedfag i zoologi (1992) og har en tverrfaglig doktorgrad om mennesket og evolusjon (2005). Han har gjennom sin yrkeskarriere vært tilknyttet Biologisk institutt ved Universitetet i Oslo. 

Han har vært spesielt opptatt av å studere mennesket i et evolusjonært perspektiv. Innenfor dette perspektiv har han vært opptatt av hva mennesket er tilpasset å spise fra naturens side og tildels også hvorfor enkeltindivider er voldelige. 

Mysterud har skrevet flere bøker, fagrapporter, bokanmeldelser samt fag- og debattartikler innenfor sitt fag. Han er fagredaktør i Helsemagasinet Vitenskap og fornuft (VOF). 

Iver Mysterud er sønn av biolog og professor Ivar Mysterud.

## Bibliografi

* 1996: *Økologisk helselære: En innføring for medisin- og helsefagstudenter* (medforfatter)
* 2003: *Mennesket og moderne evolusjonsteori* 
* 2004: *Sukker – en snikende fare* (medforfatter)
* 2005: *Mat, menneske og evolusjon*
* 2014: *Flåttoverførte sykdommer*
* 2018: *Håp ved demens og Alzheimers sykdom*
* 2022: *Epilepsi. Behandling med mat, miljø og Mozart* 

## Referanser


## Eksterne lenker
* 
*  Kosthold som i steinalderen
Limba noastră

«**Limba noastră**» («Vårt språk») har siden 1994 vært Moldovas nasjonalsang. I en kort periode før dette, var «Deșteaptă-te române» den offisielle nasjonalsangen, som også var Romanias nasjonalsang. Sangen ble skrevet av  Alexei Mateevici (1888–1917), som var en veldig kjent moldovsk dikter, mens musikken til sangen er skrevet av Alexandru Cristea (1890–1942). Sangen er egentlig et dikt gjort om til sang. Den har 12 stroffer, men bare 5 av dem blir brukt i sangen.

## Limba noastră
Region (forband)

En **krigsskueplass**, også kalt **region** eller **krigsteater**, er et stort forband i en hær, bestående av to eller flere armégrupper og i utgangspunktet selvforsynt på ubestemt tid. Avdelingssymbolet er XXXXXX. En krigsskueplass har vanligvis ansvaret for alle militære operasjoner i et bestemt geografisk område, og inkluderer gjerne flere fronter. Området avgrenses som regel av kontinenter eller hav. For å kunne identifisere flere krigsskueplasser i én konflikt må minst ett av de deltagende landene kjempe på flere krigsskueplasser; ellers blir hvert område regnet som en adskilt krig. Betegnelsen har blant annet vært brukt under annen verdenskrig, som hadde minst tre krigsskueplasser: Europa, Stillehavet og Afrika. Blant forbandene i den konflikten var *[[North African Theater of Operations]]*, *[[European Theater of Operations]]* og *[[China Burma India Theater]]*.

Ordet *krigsteater* kan også brukes generelt om slagfelt eller krigsskueplass, det vil si et sted der en kan se krigsbegivenheter.

En region kan ha alt fra 240 000 soldater til flere millioner.
Krigsskueplass

**Krigsskueplass** er et område hvor krigshandlinger foregår eller kan antas å være nært forestående. Begrepet (latin *theatrum belli*) er blant annet definert i *[[Vom Kriege]]*.

Rettslig kan krigsskueplass ha betydning for forholdet mellom sivile og militære myndigheter. Eksempelvis er det fastsatt i den norske beredskapsloven at de militære myndigheter på krigsskueplassen kan overta den øverste ledelse av politiet og om nødvendig sette politiets embets- og tjenestemenn ut av virksomhet. Myndighetene kan også bestemme at politiet skal innlemmes i de militære styrker. I den utstrekning det anses nødvendig for å fremme og trygge militære tiltak kan de militære myndigheter overta ledelsen også av andre sivile forvaltningsgrener.

## Se også
* Den vestlige krigsskueplassen i den amerikanske borgerkrigen
* Den østlige krigsskueplassen i den amerikanske borgerkrigen
* Krigsskueplassen Trans-Mississippi i den amerikanske borgerkrigen

## Referanser
Christine Korme

**Christine Korme** (født 1964) er en norsk journalist, nyhetsanker og kommunikasjonsdirektør. Hun var ansatt i TV 2 fra 1992 til 2010. Under denne tiden var hun nyhetsanker i ''TV 2 Nyhetene'' og kanalens utenrikskorrespondent i USA (1998-2003). Hun har siden vært kommunikasjonsdirektør i Microsoft Norge (2010–2015), Abelia (2015–2018) og Norges Rederiforbund (2018–). Hun var ansatt i NRK *[[Dagsnytt]]* fra 1986 til 1992.

Korme har en bachelor i journalistikk fra Syracuse University i New York State (1986) og en mastergrad i management fra Handelshøyskolen BI (2008).

## Referanser


## Eksterne lenker
*
Fritidsskippersertifikat

**Fritidsskippersertifikat** er et maritimt sertifikat som utstedes av Sjøfartsdirektoratet, og som gir rettigheter til å føre et fritidsfartøy med skroglengde fra og med 15 meter og inntil 24 meter. Sertifikatet er delt inn i to typer; D5L og D5LA. Med D5L kan innehaveren føre norske fritidsfartøy i stor kystfart, mens D5LA gir rettigheter til å føre norske fritidsfartøy i uinnskrenket fartsområde (alle farvann).

Søkere av fritidsskippersertifikat må være fylt 18 år og oppfylle tre krav; gjennomført og bestått 120-timers kurs hos godkjent kurssenter, gyldig helseerklæring fra lege og dokumentert godkjent fartstid. For D5LA kreves det i tillegg et 45-timers tilleggskurs i oversjøisk seilas.

Innehaver av et eldre fritidsbåtskippersertifikat har de samme rettighetene som innehaver av et fritidsskippersertifikat, og kan således søke om å få dette konvertert til fritidsskippersertifikat.

### Næringsvirksomhet
Fritidsskippersertifikatet gir i utgangspunktet bare rett til å føre fritidsfartøy utenfor næringsvirksomhet. Det er allikevel mulighet til å bruke sertifikatet i næring, dersom fartøyet er under 15 meter og fører færre enn 12 passasjerer. I tillegg kreves det gyldig helseerklæring for arbeidstakere på skip, grunnleggende sikkerhetskurs, kurs i passasjer- og krisehåndtering, samt begrenset radiooperatør-sertifikat eller VHF-sertifikat, avhengig av fartsområde.

## Referanser
Hanne Boel

**Hanne Boel** (født 1957) er en dansk soul-sangerinne og musikkpedagog. 

Boel er utdannet musikkpedagog fra Det Kongelige Danske Musikkonservatorium (1980) og studerte deretter ett år ved Berklee School of Music i Boston. Da hun kom hjem til Danmark, arbeidet hun som musikkpedagog i flere år. Hun var på samme tid medlem av gruppen *Blast* (1981–1986) samt bakgrunnsvokalist under Danmarks to bidrag i Eurovision Song Contest (1984 og 1985), som begge ble fremført av popduoen Hot Eyes. I 1988 lanserte hun sitt debutalbum *Black Wolf*. Hennes gjennombrudd kom med det andre albumet, *Dark Passion* (1990), som solgte over en halv million eksemplarer på verdensbasis og innbrakte henne fire danske Grammy-statuetter i 1991. I Danmark alene solgte albumet  eksemplarer. 

Boel har som popartist hatt suksess i hele Skandinavia og har (per 2004) solgt over 2,5 millioner album. 

Hun har siden 2009 vært professor ved Rytmisk Musikkonservatorium i København.

## Diskografi
* *A New Kinda Soul* (2008)
* *Abaco* (WEA – 2004)
* *Beware Of The Dog* (EMI Medley – 2002) 
* *Boel & Hall* (med Martin Hall) (EMI – 2000) 
* *Strangely Disturbed* (live) (EMI Medley – 1999) 
* *Need* (EMI Medley – 1998) 
* *Silent Violence* (EMI Medley – 1996) 
* *Best Of Hanne Boel* (samling) (EMI Medley – 1995)
* *Misty Paradise* (EMI Medley – 1994) 
* *Kinda Soul* (EMI Medley – 1992) 
* *My Kindred Spirit* (EMI Medley – 1992) 
* *Dark Passion* (EMI Medley – 1990) 
* *Black Wolf* (EMI Medley – 1988) 
* *Shadow of Love* (med Jørgen Emborg, Mads Vinding og Alex Riel) (Stunt Records – 1988)

## Referanser


## Eksterne lenker
* 
*
Kølle

**Kølle** er en fellesbetegnelse som blir brukt om objekter, som brukes til å slå en gjenstand, vanligvis en ball eller en puck, under utøvelse av idrett.  En kølle er ikke det samme som en racket ettersom en racket har en plate eller ramme på enden av skaftet og brukes i racketsport. Stridskølle er et tilsvarende redskap, men brukt i kamp. 

## Idretter som bruker kølle

*Ishockey
**Landhockey
**Rulleskøytehockey
*Golf
*Bandy
*Innebandy
*Boball
*Baseball
*Cricket
*Polo
*Krokket
Bressay Sound

**Bressay Sound** er et sund som skiller Shetlands hovedøy, Mainland, og Bressay. Sundet forbinder Lerwick havn med Nordsjøen, og det krysses av et fergesamband mellom  Lerwick på Mainland og Maryfield på Bressay. Sundet har blitt benyttet som en nødhavn for skip, også lenge før Lerwick ble grunnlagt i det 17. århundre.

## Referanser
Iljusjin

**Iljusjin**  (russisk Илью́шин), er en russisk (tidligere sovjetisk) flyfabrikant grunnlagt av Sergej Iljusjin i januar 1933. Siden starten har Iljusjin utviklet fly for både militære og sivile oppgaver. I 2006 ble Iljusjin innlemmet som et datterselskap, sammen med andre flyprodusenter; Mikojan-Gurevitsj, Irkut, Sukhoj, Tupolev, og  Jakovlev, i et nytt selskap under navnet United Aircraft Corporation.

## Fly produsert av Iljusjin
:(*NATO-kodenavn i parentes*)

### Sivile modeller

* Il-12 (*Coach*) passasjerfly
* Il-14 (*Crate*) passasjerfly
* Il-18 (*Coot*) passasjerfly
* Il-20 sivilt postfly basert på bombeflyet Il-28
* Il-24 isovervåkningsfly
* Il-62 (*Classic*) passasjerfly
* Il-86 (*Camber*) passasjerfly
* Il-96 passasjerfly
* Il-103 privatfly
* Il-112 
* Il-114 passasjerfly
* Il-214 allsidig transportfly *Multi-Role Transport Aircraft (MTA)*
* RRJ (Russian Regional Jet)

### Militære modeller

* DB-3 bombefly
* Il-2 angrepsfly
* Il-4 bombefly
* Il-10 angrepsfly
* Il-20 (*Coot-A*) rekognoseringsfly
* Il-22 (*Coot-B*) kommando- og kommunikasjonsfly
* Il-28 (*Beagle*) bombefly
* Il-38 (*May*) maritimt rekognoseringsfly
* Il-76 (*Candid*) tungt transportfly.
* A-50 (*Mainstay*) overvåkningsfly; AWACS-variant av Il-76
* Il-78 (*Midas*), tankflyvariant av Il-76
* Il-80 (*Maxdome*) kommando- og kommunikasjonsfly
* Il-82 kommando- og kommunikasjonsfly

### Eksperimentelle fly og prototyper

* A-60 flybåren laserkanon (Il-76)
* I-21 jagerfly
* Il-1 jagerfly
* Il-6 bombefly
* Il-8 angrepsfly
* Il-16 angrepsfly
* Il-18 passasjerfly  
* Il-20 angrepsfly
* Il-22 bombefly
* Il-30 taktisk bombefly
* Il-32 glidefly
* Il-40 angrepsfly
* Il-46 bombefly
* Il-54 bombefly
* Il-102 angrepsfly

## Eksterne lenker
*
Eva Mannseth

**Eva Mannseth** (født 1936) er en norsk lektor, journalist, feminist og amatørskuespiller. 

Mannseth er utdannet lektor og har vært ansatt som lektor på Foss videregående skole i Oslo. Har var tidligere rektor på Bærum forsøksgymnas, pressesekretær i Riksteateret og frilansjournalist i NRK. Hun har også erfaring fra scenen, samt spilt i reklamefilmer og laget en 40 minutter lang kortfilm kalt *Kvinnekamp og kvinneår 8. mars 1975*. I 2003 var hun en av deltakerne i reality-serien ''Eldrebølgen'' på NRK. 

## Referanser
 

## Eksterne lenker
*
West Chester

**West Chester** er hovedsete for fylket Chester County i Pennsylvania, USA.

I 2000 hadde byen 17&nbsp;861 innbyggere.

## Kjente West Chester-innbyggere
* Bam Margera, profesjonell skater
* CKY, rockeband
* Samuel Barber, komponist

## Referanser


## Eksterne lenker
*
Kista

**Kista** er en bydel i Västerort i Stockholm kommune. Den ligger i Rinkeby-Kista bydelsområde og grenser til bydelene Akalla, Husby og Rinkeby samt til kommunene Sollentuna og Sundbyberg.

## Historie og utvikling
Det moderne Kista vokste frem på midten av 1970-tallet, og i 1975 begynte man å bygge bolighus. Kista sentrum ble innviet i 1977, og i 1980 stod boligområdet i vestre Kista ferdig. Arbeidsplassområdene i østre Kista ble påbegynt på 1970-tallet, men den store utbyggingen skjedde på 1980-tallet. Mange gater i Kista har gatenavn etter steder i Danmark og på Island, Færøyene og Grønland. (Gatenavn etter steder i Norge i Husby og i Finland i Akalla.)

Fra 1980-tallet har Kista vært kjent som Sveriges største IT-sentrum. Her finner man hovedkontoret for Ericsson og de svenske kontorene til IBM, Unisys og Nokia. Her ligger det også filialer av Kungliga tekniska högskolan (KTH) og Stockholms universitet. Kista domineres i dag av det 32 etasjer høye Kista Science Tower. Tårnet ble fullført i 2002. Omtrent samtidig gjennomførte man en meget ambisiøs utbygging av Kista Galleria. Dette er i dag et av de største og mest moderne galleriene i Stockholmsområdet, med forretninger og spisesteder. Anlegget omfatter et kjellerplan med parkeringshus og et kinosenter (Filmstaden) med 14 filmsaler.

Sør for Kista ligger naturområdet Järvafältet, et populært mål for mosjonister og barnefamilier.

## Se også
*Kista tunnelbanestasjon
Minste felles multiplum

:*For det språklige begrepet, se *'Som metafor** nedenfor.

**Minste felles multiplum** (forkortet ''mfm'' på norsk, på engelsk **lcm*', *lowest common multiple* eller *least common multiple*) er et matematisk begrep som beskriver det minste felles tall flere hele tall er faktor i, eller går opp i. Minste felles multiplum til eksempelvis tallene 3, 5, 6 og 8 er dermed 120 .

En effektiv måte matematisk å regne ut minste felles multiplum, er å bruke en formel, også kjent som 'Ekingers formel': <math>\mbox{mfm}(a,b)=\frac{ab}{\mbox{sff}(a,b)}</math>, der *mfm* betyr minste felles multiplum og *sff'' betyr største felles faktor.

Minste felles multiplum er nyttig å kjenne når brøker eller rasjonelle tall skal legges sammen (summeres). For eksempel er \frac{2}{21}+\frac{1}{6}=\frac{4}{42}+\frac{7}{42}=\frac{11}{42}, der nevneren er 42 fordi mfm (21,6)&nbsp;=&nbsp;42.

## Som metafor
I dagligtale brukes minste felles multiplum for å beskrive et lite, felles område for enighet eller likhet mellom to eller flere parter.

## Eksterne lenker
lcm-kalkulator
Kista Galleria

**Kista Galleria** er et kjøpesenter i bydelen Kista i Stockholm. Det ble opprinnelig bygd i 1977, men ble ombygd og utvidet omkring tusenårsskiftet, slik at utleiearealet vokste fra ca. 25&nbsp;000 til 75&nbsp;000 kvadratmeter. I dag (2006) er Kista Galleria det eneste kjøpesenteret i Sverige som holder åpent til 21.00 hver dag.

I senteret finner vi 125 butikker, 32 spisesteder og et kinosenter med 11 filmsaler. I senterets to tårn er det studentboliger.

## Eksterne lenker
*
Boeing CH-47 Chinook

**CH-47 Chinook** er et amerikansk transporthelikopter hvis utvikling ble påbegynt av Vertol. Prototypen **YCH-47B** fløy første gang 21. september 1961, etter at Vertol hadde blitt en underdivisjon av Boeing året før som Boeing Vertol Company, og de første CH-47A ble levert til den amerikanske hær 16. august 1962.

**CH-47A** hadde et mannskap på tre, og kunne transportere 55 soldater eller annen last, inkludert små kjøretøyer. Den hadde også en krok montert under buken for utvendig transport. I alt 354 CH-47A ble bygget før produksjonen gikk over til **CH-47B**, som ble produsert i 108 eksemplarer og hadde kraftigere motorer og større rotorer enn forgjengeren. **CH-47C** var den første varianten som ble eksportert ny, og denne ble kjøpt av Australia, Canada, Spania og Storbritannia. De britiske maskinene var de første som ble utstyrt med tre kroker under buken. **CH-47D** introduserte en rekke forbedringer, og kan ta en større nyttelast enn tidligere varianter. **MH-47E** er en spesialisert variant produsert for amerikanske spesialstyrker.

**CH-47F** er den per 2008 nyeste varianten. Bruk av mer moderne produksjonsteknikker har økt skrogets strukturelle styrke og brukstid. Andre forbedringer inkluderer en digital cockpit og mer effektive mottiltak mot missiler.

## Se også
* Boeing Vertol 107

## Eksterne lenker
* 
* CH-47 - Leonardocompany.com
Chinook

**Chinook** har flere betydninger.

* Chinook, en gruppe indianerstammer i det nordvestre USA
* Chinook, disse indianernes språk
* Chinook, en sledehund utviklet i USA tidlige på 1900-tallet
* Boeing CH-47 Chinook, et USA-produsert transporthelikopter
Seglfjellet

**Seglfjellet** er et fjell i Beiarn kommune i Nordland. Det ligger på østsiden av Beiarfjorden, og går omtrent rett opp til 600 meter over havet fra havnivå. Høyeste punkt på fjellet er 656 meter over havet.

Navnet kommer av at det i fjellsiden finnes en naturlig framtoning som ligner på et gammelt nordlandsseil.

## Referanser
Kari Marstein

**Kari Marstein** (født 1966) er en norsk filolog ansatt som sjefredaktør for norsk skjønnlitteratur ved Gyldendal Norsk Forlag.

## Utdannelse
Marstein har hovedfag litteraturvitenskap med hovedoppgave om Dag Solstads ''Roman 1987''.

## Yrkesliv
Hun har jobbet som programleder i TV-programmet *[[Leseforeningen]]* på NRK (1999–2000)*.* I 2000 fikk hun stillingen som sjefredaktør for norsk skjønnlitteratur i Gyldendal Norsk Forlag.

## Privatliv
Kari Marstein er søster av forfatteren Trude Marstein.

I 2008 giftet Kari Marstein seg med Kjetil Try.

## Referanser
Kista Science Tower

**Kista Science Tower** er et bygningskompleks i bydelen Kista i den nordvestlige delen av Stockholm. Tårnet stod ferdig i slutten av 2002. Det er tegnet av White arkitekter. Siden 2004 har det vært heleid av eiendomsselskapet Vasakronan.

Komplekset består av seks bygninger med hovedsakelig kontor- og forretningslokaler. Den høyeste delen av bygningen er 32 etasjer eller drøyt 128 meter høy (156 meter med antennen). Den totale kontorflaten er ca. 43&nbsp;000 kvadratmeter. 

## Eksterne lenker
* Panorama fra toppen av Kista Science Tower (i QuickTime).
Ivar Alver

**Ivar Bertinius Magne Alver** (1930–2021) var en norsk pressemann og mangeårig ansatt *[[Budstikka|Asker og Bærum Budstikke]]*.

Alver startet sin journalistiske karriere som journalistlærling i *[[Bladet Tromsø]]* i 1952. I 1958 flyttet han og kona til California i USA der han livnærte seg som snekker, laksefisker og som korrespondent for norske aviser. Under denne tiden intervjuet han sin store helt Louis Armstrong. I 1961 flyttet han tilbake til Norge for å begynne som stortingsreporter for *[[Norges Handels- og Sjøfartstidende]]* (1961–1965). Deretter var han redaktør i *[[Romsdalsposten]]* (1965–1973) og informasjonssekretær i det nyetablerte Miljøverndepartementet (1973–1974). Fra 1974 til 1998 var han ansatt i *[[Budstikka|Asker og Bærum Budstikke]]*; Fra 1978 som reportasjesjef og fra 1983 som nyhetsredaktør. Han hadde også flere verv innen pressens organisasjoner. 

Alver hadde i tillegg bakgrunn fra Forsvaret hvor han blant annet gjennomførte Befalsskolen. Han tjenestegjorde i Tysklandsbrigaden og i UNEF I på Gazastripen og hadde graden major da han sluttet i forsvaret.

Alver skrev to biografier; *Med penn og palett* (1981) som omhandler den nordnorske maleren Karl Erik Harr (1981) og *Lykkelige bilder* (1986) som omhandler den nordnorske maleren Jan Harr. 

I 1997 ble han tildelt Norpress-prisen for sin innsats i den konservative presse. Han var også tildelt Hærens vernedyktighetsmedalje, FNs ekspedisjonskorpsmedalje og Idrettsmerkestatuetten. 

I 2003 deltok han i det norske realityserien *[[Eldrebølgen (TV-serie)|Eldrebølgen]]* på NRK.

## Referanser
Heidi Gjermundsen Broch

**Heidi Gjermundsen Broch** (født 1975) er en norsk skuespiller og sanger ansatt på Det norske teatret. 

Broch er utdannet på Paul McCartneys Liverpool Institute for Performing Arts i 1995–1997 og Teaterhøgskolen 1997–2000.

Hun startet karrieren med hovedroller i stykkene *[[Ronja Røverdatter]]* og *[[Keisaren av Portugalia]]* på Det norske teatret. Etter det har hun hatt roller i musikalene *[[My Fair Lady]], [[Piaf]], [[Musical Musikal]]* og *[[Bør Børson Jr.]]* Hun var i 2005 og 2006 aktuell i revyen *100 år i rødt, hvitt og blått* og høsten 2005 hadde hun en sentral rolle i Shakespeare-stykket *[[Richard II]]*. Hun har i tillegg hatt roller som An-Magritt samt som Polly Peachum i *[[Tolvskillingsoperaen]]* og som «Donna» i ABBA-musikalen *[[Mamma Mia! (musikal)|Mamma Mia!]]* på Folketeateret i Oslo i 2009.

I 2011 mottok hun Heddaprisen og Teaterkritikerprisen i kategorien for beste kvinnelige hovedrolle for sin rolle som Diana i musikalen ''Next to Normal''. 

Broch er gift med skuespilleren Nicolai Cleve Broch og har to barn sammen med ham.
## Referanser


## Eksterne lenker
* 
* Piaf
* Intervju (Dagbladet, 2000)
Terje Kristiansen

**Terje Kristiansen** (1944–2021) var en norsk filmregissør, skuespiller, filmprodusent og kinosjef kjent for filmer som *[[Høvdingen]]*, *[[Løperjenten]]* og *[[Hud (film)|Hud]]*.

Kristiansen var utdannet cand.mag. fra Universitetet i Oslo med fagene idéhistorie, engelsk og litterturhistorie.

Han var kinosjef og kultursjef i Ås kommune fra 1970 til 2008 og var i sin tid Norges yngste kinosjef. I 1980 startet han produksjonsselskapet Åsfilm og i 1985 The Norway Film, som blant annet var med på å produsere *[[Moskitokysten (film)|Moskitokysten]]*, *[[Mio, min Mio]]* og *[[Veiviseren]]*. På slutten av 1990-tallet startet han IMAX på Aker Brygge som viste tredimensjonale filmer.

I 1984 skrev han manus, produserte, regisserte og spilte hovedrollen i filmen *[[Høvdingen]]*.

Kristiansen var gift med filmskaperen og skuespillerinnen Vibeke Løkkeberg. Han produserte de fleste av hennes filmer. I 1987 kjøpte ekteparet Løkkeberg/Kristiansen gården *Il Casone* i Italia. De oppholdt seg siden 1990-årene store deler av året i Italia.

Sammen fikk ekteparet døtrene Tonje Kleivdal Kristiansen (f. 1975) og Marie Kleivdal Kristiansen (f. 1982). Fra et tidligere ekteskap hadde Kristiansen to sønner.

## Filmografi
### Produsent
* 1991 *[[Måker (film)|Måker]]*
* 1987 *[[Mio, min Mio]]* 
* 1986 *[[Hud (film)|Hud]]* 
* 1981 *[[Løperjenten]]*

### Regissør
* 1984 *[[Høvdingen]]*

### Skuespiller
* 1984 *[[Høvdingen]]* &mdash; Arne Strømberg
* 1977 *[[Åpenbaringen (film)|Åpenbaringen]]*

## Referanser


## Eksterne lenker
*
Husby (Stockholm)

**Husby** er en bydel i Västerort i Stockholm kommune. Den ligger i bydelsområdet Rinkeby-Kista.

Husby er bygd på Järvafältet som frem til 1965 ble brukt av militæret som øvingsfelt. Husby gård ligger fremdeles på Järvafältet, hovedbygningen er fra 1840-tallet, og brukes i dag til fritidsaktiviteter.

Det moderne Husby stod klart til innflytting i 1974. Sentrum ligger ved Edvard Griegsgången. I Husby finnes blant annet Husbybadet, en ishall og deler av Kista bydelsforvaltning. Her ligger det også tre matvarebutikker, et apotek, helsesenter, helsestasjon for barn samt en folkehøyskole. 

Bebyggelsen i Husby består nesten utelukkende av leilighetshus som ble bygd som del av millionprogrammet.

Den 19. og 20. mai 2013 har det vært tilløp til opptøyer i Husby, hvor blant annet biler har blitt satt i brann og en alene politimann ble angrepet av flere ungdommer.

Per 31. desember 2024 var 88,8 % av befolkningen i Husby av utenlandsk opprinnelse.

## Gater i Husby
I Husby er gatenavnen norskklingende, oppkalt etter norske steder og personer. Gatene i nabobydelen Akalla er derimot oppkalt etter finske byer og personer, mens området Kista har fått danske, islandske, færøyske og grønlandske navn. 
* Arne Garborgsgången
* Bergengatan
* Christian Krohgsgången
* Dovregatan
* Dovregubbens gång
* Edvard Griegsgången
* Edvard Munchsgången
* Fridtjof Nansengången
* Harald Hårfagregången
* Lofotengatan
* Narviksgatan
* Nidarosgatan
* Nordkapsgatan
* Norgegatan
* Oslogatan
* Per Gyntgången
* Roald Amundsengången
* Stavangergatan
* Synnövegången
* Trondheimsgatan
* Tönsbergsgatan 
* Åsmund Vinjegången

## Referanser


## Se også
* [Lokalhistoriewikis Husby-artikkel (om norske gatenavn i bydelen)](https://lokalhistoriewiki.no/index.php/Husby_(Stockholm))
## Eksterne lenker
*
Erlend Eskeland

**Erlend Eskeland** (født 1968) er en norsk journalist, filmanmelder, prosjektleder og sakprosaforfatter, 

Har har tidligere jobbet som journalist og redaktør innenfor film, TV og internett i NRK. Han ble i 1998 utnevnt som fagredaktør for fiction i NRK 2, da Trond-Viggo Torgersen ble kanalsjef. 

I 2003 utgav han boka *Skilt mann &ndash; bruksanvisning for et brukbart samlivsbrudd* (2003) (skrevet sammen med Jon Toset). 

## Referanser
Akalla

**Akalla** er en bydel i Västerort i Stockholm kommune. Den ligger i bydelsområdet Rinkeby-Kista.

Akalla ble bygd som en av de siste delen i millionprogrammet på 1970-tallet. 

Akalla domineres av de 18 høyhusene som går rett gjennom bydelen. På den sørlige siden av høyhusene ligger sentrum langs Sibeliusgången, og på nordsiden av høyhusene ligger lavere hus som danner storgårder med små skogholt og lekeparker. 

Akalla har også en tunnelbanestasjon, som er endestasjon på den blå linjen. Se Stockholms tunnelbane for mer informasjon om tunnelbanen.
Hansta

**Hansta** er en bydel og et naturområde i Västerort i Stockholm kommune. Hansta tilhører Rinkeby-Kista bydelsområde. Bydelen er den nordligste i Stockholm. På 1980-tallet ble området overført fra Sollentuna kommune til Stockholm. Siden 1989 har Hansta vært naturreservat.

## Utviklingsplaner for området
Bydelen *Norra Järva* ble planlagt på 1960-tallet. Det ble utviklet en generalplan over området som inneholdt forslag om at sentrum skulle ligge i Hansta, *Järva City*. En sterk opinion vendte seg mot forslaget, som ble trukket, blant annet på grunn av synkende konjunkturer.

I 1982 kjøpte Stockholm området av Sollentuna, og i denne forbindelse lot man fem arkitektkontorer tegne forslag. Området ble planlagt for 20&nbsp;innbyggere, 7500 leiligheter samt arbeidsplasser og servicetilbud. Igjen ble det store protester, og forslaget ble trukket.

## Naturreservat
I 1989 fikk Hansta status som naturreservat. Området er sammensatt av varierte naturtyper, her finner man eldre barskog, enger, edelløvskog og hager. Mange fuglearter har tilhold her, blant annet flaggspett, kattugle, perleugle, stær, skogdue og nøttekråke. Hansta brukes flittig av både sopp- og bærplukkere.
Traneberg

**Traneberg** er en bydel i Västerort i Stockholm kommune. Bydelen ligger i Bromma bydelsområde, og grenser til bydelene Kristineberg, Fredhäll, Alvik, Ulvsunda og Ulvsunda industriområde.

Her ligger Alvik tunnelbanestasjon.
Protium

**Protium** er en stabil isotopvariant av hydrogen. Den kjemiske betegnelsen er *<sup>1</sup>H*, og det kalles også *hydrogen-1*. Atomkjernen inneholder kun et proton, og et elektron sirkler rundt denne kjernen. Det er den vanligste varianten av hydrogen, og den utgjør 99.9885 % av all hydrogen. Ionemassen av protium er 1.00782503207 u.

## Se også
* Hydrogen
* Deuterium
* Tritium
Hellvik

Flere steder heter **Hellvik**:

* Hellvik (Eigersund), stasjonsby og tettsted i Eigersund kommune i Rogaland.
** Hellvik stasjon, en jernbanestasjon i Eigersund.
* Hellvik (Nesodden), strøk på Nesoddens østside, med strandlinje til Bunnefjorden.
** Hellvik gamle brygge, naturreservat på Nesodden.
* Hellvik (Osen), en adresse i Osen kommune.
Henry Nyrén

**Henry Nyrén** (født 16. februar 1923, død 6. april 1982) var en norsk skuespiller. 

Nyrén spilte den slu skraphandleren Mats «Femøre» Matsen i Olsenbanden-filmen *[[Olsenbanden tar gull]]* fra 1972. Han spilte også i flere andre filmer, blant annet hadde han rollen som Kåre Bakke i Nils R. Müllers *[[Broder Gabrielsen]]* fra 1966. Han hadde også en rolle i Müllers film *[[Marenco]]* fra 1964.

Den første filmen Henry Nyrén spilte i, var Leif Sindings *[[De vergeløse (film)|De vergeløse]]* fra 1939, en film som var basert på Gabriel Scotts roman og som fikk mange reaksjoner og var basert på en rettssak fra året før. Her spilte han rollen som Petter, gutten som aldri kan holde seg tørr om natta, men som også blir redningen for de vergeløse barna når Petters far, som er sjømann, kommer på besøk og Petter forteller hele historien til ham. Henry Nyrén var 15-16 år da filmen ble spilt inn.

I 1958 spilte han i Arne Skouens film *[[Pastor Jarman kommer hjem]]*.

Henry var bror til William Nyrén, også skuespiller, og onkel til Nils Petter Nyrén (Nipe).

## Eksterne lenker
*
Stein Tønnesson

**Stein Dorenfeldt Tønnesson** (født 1953) er en norsk historiker med Øst-Asia og Sørøst-Asia som spesialfelt. Hans forskning og undervisning har for en stor del omfattet tema som Vietnamkrigen, nasjonal identitet i Sørøst-Asia og konflikten om Sør-Kina-havet. Han har også vært opptatt av revolusjoner, global historie, globalisering og norsk idrettshistorie. Han har stillingen som forskningprofessor ved PRIO.

Tønnesson ble født i København, men er oppvokst i Bærum.

## Liv og virke
Han ble cand.philol. (med fagene historie og fransk) ved Universitetet i Oslo i 1982. Han tok en doktorgrad i historie i 1991. Avhandlingen handlet om Vietnams historie og hadde tittelen *The Vietnamese Revolution of 1945: Roosevelt, Ho Chi Minh and de Gaulle in a World at War*.

Tønnesson har vært ansatt ved Fredsforskningsinstituttet (PRIO) siden 1992. Han var direktør ved instituttet fra 2001 til 2009 og forskningprofessor fra 2009. Han har også vært forskningsprofessor ved Nordisk institutt for Asiastudier i København i 1992–1998, professor II ved Senter for Utvikling og Miljø (Universitetet i Oslo) 1998–2001, seniorforsker (senior fellow) ved United States Institute of Peace 2010–2011 og leder av The East Asian Peace Program ved Uppsala universitet 2011–2016. I sine yngre år arbeidet han som journalist i ''Glåmdalen'' og *[[Østlendingen]]*.

Tønnesson har utgitt fagbøker som *Røde skoger : skogsarbeidere forteller fra klassekampen på landsbygda* (utgitt på Pax forlag i 1976) som handler om skogsarbeidernes klassekamp i Hedmark i 1920- og 1930-årene, *Folkehelse, trim, stjerner 1939–1986* (1986, bind 2 av *Norsk idretts historie)* og *Explaining the East Asian Peace* (2017) som omhandler hele Øst-Asia fra Myanmar og Indonesia til Mongolia, Korea og Japan.

## Familie
Stein Tønnesson er bror av sakprosaprofessor Johan L. Tønnesson og sønn av historiker Kåre Tønnesson.

## Referanser


## Eksterne lenker
* Cliostein (Tønnessons nettsted)
* Stein Tønnesson (Informasjon på PRIO)
* Essay av Stein Tønnesson i forbindelse med PRIOs 60-årsjubileum